कल लंच टाइम तक प्रेमसागर मेरे घर पंहुचे। पंहुचना परसों शाम तक था, पर गूगल मैप ने उन्हें भरमा दिया। वे बनारस के बीच से आने की बजाय बाबतपुर बाईपास से आने लगे तो रास्ता उनके लिये नया था और गूगल ने उन्हें किसी और विक्रमपुर की ओर ठेल दिया। जब तक पता चला तब तक पंद्रह किमी गलत रास्ते पर जा चुके थे। फिर मुझसे बात की, लोकेशन लिया मेरा और वापस बाबतपुर लौट कर एक मंदिर में शरण ली। पूरा देश पैदल घूमने वाले को गूगल नक्शे ने चकरघिन्नी खिला दी! 

एक मिश्रा जी थे, चाय दुकान वाले और मंदिर के ट्रस्टी, उन्होने एक कमरे में रुकने की व्यवस्था की। अपने घर ले जा कर भोजन भी कराया।  

कल मेरे घर रात रुके। आज बारह तारीख को बलिया-रामबाग पैसेंजर से प्रयाग के लिये रवाना हुये हैं।  उन्होने बताया कि महीना भर कल्पवास करेंगे। तब संगम के कुछ इनपुट्स मिलेंगे मुझे! 
#प्रेमसागर #PremSangamYatra #प्रेमसंगमयात्रा